OpenLLM-France/wikimedia huggingface dataset:
# Pocket PC

Pocket PC és un ordinador de butxaca o PDA (Personal Digital Assistant). Es tracta d'un petit ordinador dissenyat per ocupar el mínim espai i ser fàcilment transportable que executa el sistema operatiu Windows CE de Microsoft entre altres i que proporciona capacitats similars als PCs d'escriptori. Microsoft va comercialitzar la línia al mercat a 1998, decidint anomenar Palm PC. A causa d'una demanda de Palm, Inc., el nom va ser canviat a PocketPC.

## Fabricants

De fabricants actualment n'hi ha pocs, i es concentren la gran majoria al continent asiàtic. Entre ells, el més important i que recentment es va convertir en distribuïdor, és HTC, antic proveïdor d'HP, Acer o Fujitsu entre d'altres. Altres fabricants de dispositius Pocket PC són Quanta, Foxcon, Inventec, Asus o Compal, concentrats tots ells a Taiwan, i dedicats també a la fabricació d'altres equips electrònics, com portàtils o dispositius GPS.
Distribuïdors però hi ha bastants més, entre els quals trobem HP, Fujitsu Siemens, Garmin, Acer, Casio i un llarg etcètera, que encarreguen als fabricants abans esmentats el disseny dels seus equips i als que només els posen la seva marca i s'encarreguen de distribuir-los i donar suport tècnic.

## Aplicacions

Com altres ordinadors, els PocketPC o PPC són ordinadors de caràcter general, però s'han dissenyat aplicacions especialment adaptades a les seves característiques, com ara lectors de codis de barres o receptors GPS per al control de flotes.
La programació d'aplicacions pot realitzar-se mitjançant diversos llenguatges, i generalment des d'un ordinador d'escriptori, entre els quals C Sharp, Visual Basic i Lexico són bons exemples. El tercer té la particularitat d'utilitzar codis en català que ho fan molt llegible a les persones de parla Castellana.
La diferència principal a tenir en compte en la programació és que a causa de les limitacions de la màquina la plataforma. NET utilitzada és més reduïda i presenta menys quantitat d'opcions en el seu polimorfisme.

## Versions del sistema operatiu

* Microsoft Windows CE 1.0
* Microsoft Windows CE 2.0
* Microsoft Windows CE 2.01
* Microsoft Windows CE 2.02
* Microsoft Windows CE 2.1
* Microsoft Windows CE 2.11
* Microsoft Windows CE 2.12
* Microsoft Windows CE 2.11 H/PC PRO
* Microsoft Windows CE 3.0 H/PC 2000
* Microsoft Pocket PC 2000 (WinCE 3.0)
* Microsoft Pocket PC 2002 (WinCE 3.1)
* Microsoft Windows Mobile 2003 per a Pocket PC (WinCE 4.2)
* Microsoft Windows Mobile 2003 Second Edition (WinCE 4.21)
* Microsoft Windows Mobile 2005 (WinCE 5.0)
* Microsoft Windows Mobile 6

## Vegeu també

* Palm OS
* Windows CE

## Enllaços externs

* Pocket PC (anglès)
# 1568
## Esdeveniments
### Països Catalans

* Immigració massiva d'occitans a Catalunya.

### Resta del món

* 23 de maig - Els Països Baixos declaren la seua independència d'Espanya.
* Començament de la tercera guerra de religió a França.
* Començament de l'anomenada guerra dels vuit anys.
* Fundació de la ciutat de Nagasaki.

## Naixements
### Països Catalans

* 26 d'octubre - València: Bernat Català de Valleriola i Vives de Canyamars, poeta valencià, president fundador de l'Acadèmia dels Nocturns (m. 1608).
* Barcelona: Jeroni Pujades, historiador, cronista i advocat barceloní (m. 1635).

### Resta del món

* 11 de febrer - Marsella (França): Honoré d'Urfé, escriptor preciosista francès (m. 1625).
* 9 de març - Castiglione delle Stiviere (Itàlia): Lluís Gonzaga, religiós jesuïta, venerat com a sant (m. 1591).
* 16 de març - Alcalá la Real (Jaén, Corona de Castella): Juan Martínez Montañés, escultor (m. 1649).
* 5 de setembre - Stilo (Calàbria): Tommaso Campanella, poeta i filòsof italià (m. 1639).
* 3 de setembre - Bolonya: Adriano Banchieri, compositor italià (m. 1634).
* 5 de setembre - Stilo, Calàbria: Tommaso Campanella, poeta i filòsof calabrès.
* 26 d'octubre - València: Bernat Català de Valleriola i Vives de Canyamars, poeta valencià, cavaller de l'Orde de Calatrava i president fundador de l'Acadèmia dels Nocturns (m. 1608).
* Papa Urbà VIII.

## Necrològiques
### Països Catalans

* 3 de febrer, Vilabertran: Cosme Damià Hortolà, teòleg i hebraista, assistent al Concili de Trento, abat de Vilabertran i rector de la Universitat de Barcelona.
* 29 de febrer, València: Ferran de Lloaces i Peres, 66è President de la Generalitat de Catalunya

### Resta del món

* 23 de gener, Madrid: Gaspar Becerra, escultor i pintor andalús (n. 1520).
* 5 de juny, Brussel·les: Lamoral d'Egmont (n. 1522) i Filip van Montmorency-Nivelle, comte de Horn (n. ca. 1524), nobles i estadistes flamencs.
* 14 d'agost, Roma: Stanisław Kostka, novici jesuïta polonès, proclamat sant (n. 1550).
* 3 d'octubre, Palau d'Aranjuez: Isabel de Valois, reina de Castella i Catalunya-Aragó (n. 1545).
* 28 d'octubre, Japó: Ashikaga Yoshihide, 30è shogun
* Robert Maigret, músic francés

## Referències

* ↑ «CAMPANELLA, Tommaso in "Dizionario Biografico"» (en italià). Arxivat de l'original el 2020-08-14. [Consulta: 3 setembre 2020].
* ↑ «Isabel de França | enciclopedia.cat». [Consulta: 3 agost 2023].
# 1575
## Esdeveniments
### Resta del món

* 16 de desembre - Valdivia (Capitania General de Xile): Terratrèmol de magnitud propera als 8,5 $M_{S}$, i posterior tsunami devastador.

## Naixements
### Països Catalans

* 16 de juny, Olot: Benet Fontanella, 87è President de la Generalitat de Catalunya.
* 22 de juliol, Olot: Joan Pere Fontanella, jurista i polític català, conseller en cap durant la Guerra dels Segadors.

### Resta del món

* 26 d'abril - Florència: Maria de Mèdici, reina consort de França i Navarra (1600 - 1610) i regent de França (1610 - 1617) (m. 1642).
* El Pobo de Dueñas: Garcia Gil de Manrique y Maldonado 92è President de la Generalitat de Catalunya.

## Necrològiques
### Països Catalans

* 17 d'octubre - Tarragona: Gaspar Cervantes de Gaeta, arquebisbe de Tarragona i cardenal.

### Resta del món

* Praga, Imperi Otomà: Mahmud Tardjuman, diplomàtic i historiador otomà d'origen alemany.

## Referències

* ↑ Larousse, Éditions. «Encyclopédie Larousse en ligne - Marie de Médicis» (en francès). [Consulta: 18 abril 2020].
* ↑ «Garcia Gil de Manrique y Maldonado» (en castellà). Antonio Herrera Casado. Nueva Alcarria, 13-09-2002. [Consulta: 10 maig 2012].
# 1589
## Esdeveniments

* 4 de maig - La Corunya (Galícia): el corsari anglès Francis Drake comença el seu pla d'atac contra la ciutat.
* 21 de juny - Arbúcies: Primera referència escrita sobre les Enramades d'Arbúcies a uns arxius parroquials a causa de l'accident d'un treballador durant la preparació de la festa.
* 2 d'agost: mor apunyalat el rei Enric III de França pel frare dominic Jacques Clément, membre de la Lliga Catòlica, que va ser detingut al lloc dels fets, a Saint-Cloud, a prop de París. La mort d'Enric III posà fi a la dinastia dels Valois. El 1560, Enric havia fet concessions als hugonots (protestants), i el duc de Guisa va fundar la Lliga Catòlica per defensar els interessos catòlics. Aquest noble va aconseguir un gran poder, per la qual cosa Enric va ordenar que el matessin argumentant que conspirava contra ell. Li succeí el seu cosí, el borbó protestant Enric III de Navarra.
* Segona recopilació del dret català després de la recopilació de 1495.

## Naixements

* 17 d'abril, Ranten, Àustria: Martin Zeiller, teòleg protestant
* Perusa: Lorenzo Ratti, madrigalista italià.
* Breslau: Ambrosius Profe, compositor

## Necrològiques

* 5 de gener, Blois: Caterina de Mèdici, reina de França (n. 1519).
* 3 de novembre, Florència: Laura Battiferri, poeta italiana del Renaixement (n.1523).

## Referències

* ↑ Gencat «Festa de les Enramades d'Arbúcies». Catàleg del Patrimoni Festiu de Catalunya, 2011 [Consulta: 21 maig 2016].
* ↑ Soler, Jordi «Efemèrides». El Punt Avui, 02-08-2009 [Consulta: 7 gener 2014].
* ↑ Sutherland, N.M. «Catherine de’ Medici» (en anglès). Encyclopaedia Britannica, 19-10-2023. [Consulta: 18 novembre 2023].
* ↑ «BATTIFERRI, Laura» (en italià). Enciclopedia Treccani. [Consulta: 1r novembre 2024].
# 1599
## Esdeveniments

* A les corts d'aquest any s'autoritza la Generalitat de Catalunya a disposar de quatre galeres per a la defensa de les costes catalanes i al proveïment del país. Malgrat l'entusiasme de la població, que imaginava una renaixença de l'antiga i gloriosa marina catalana, les naus trigarien set i vuit anys en ser varades i beneïdes. La Sant Jordi, galera capitana, i la Sant Maurici (anomenada també la Mauricia), galera patrona, ho foren el 3 de juliol del 1607 amb gran solemnitat, tot i que ni el Virrei ni els consellers de la ciutat hi assistiren i galeres espanyoles que es trobaven fondejades al port de Barcelona es feren a la mar fins passat el Llobregat per tal de no retre homenatge les de la Generalitat. La Sant Sebastià i la Sant Ramon (o Ramona) van ser-ho el 15 de juliol de 1608.
* El municipi de Cardedeu, a la comarca del Vallès Oriental, s'independitza de Vilamajor

## Naixements

* 25 d'abril, Huntingdon, Anglaterra: Oliver Cromwell, estadista anglès (m. 1658).
* 23 de setembre, Hasselt (Principat de Lieja), Joannes Mantelius, monjo agustí, historiador, compositor
* 6 de Juny, Sevilla, bateig de Diego Velázquez primer cop que es té constància sobre el seu naixement.

## Necrològiques
### Països Catalans

* Rafael d'Oms, 72è President de la Generalitat de Catalunya.

### Resta del món

* 8 de novembre, Sevilla (Espanya), Francisco Guerrero, compositor espanyol (n. 1528).

## Referències

* ↑ de Riquer, Martí. «Francesc Sabater i les galeres de Catalunya». A: Quinze generacions d'una família catalana. Barcelona: Quaderns Crema, 1998, p. 527-529. ISBN 978-84-7727-226-7.
* ↑ «Oliver Cromwell | Biography, Accomplishments, Significance, & Facts» (en anglès). [Consulta: 24 abril 2020].
# 1616
## Esdeveniments

* 26 de gener - Cap d'Hornos: fou descobert el Cap d'Hornos per una expedició holandesa encapçalada per Willem Schouten i Jacob Le Maire.
* 5 de març: l'Església catòlica condemna el llibre en què el polonès Nicolau Copèrnic exposa les seves teories d'astronomia.
* Execució en massa a Catalunya de bandolers i col·laboradors pel lloctinent duc d'Albuquerque.

## Naixements

Països Catalans
* 16 de maig, Serrallonga (Vallespir): Antoni Pau Centena, religiós establert a Barcelona.
Resta del món
* 13 de gener, Lilla: Antoinette Bourignon de la Porte, mística i visionària franco-flamenca.
* 27 de març, Coria: Beata Maria de Jesus Ruano, escriptora mística
* 18 de maig, Stuttgart, Sacre Imperi: Johann Jakob Froberger, compositor i organista alemany del Barroc (m. 1667).
* 25 de maig,
** Florència (Gran Ducat de Toscana): Carlo Dolci, pintor italià del Barroc (m. 1686).
* 13 d'agost, Roma: Plautilla Bricci, arquitecta, pintora i escultora italiana (m. 1705).
* Malachias Siebenhaar, compositor alemany del Barroc distingit principalment com a autor de motets i madrigals.

## Necrològiques

* 6 de març - Londres (Anglaterra): Francis Beaumont, actor i dramaturg anglès del teatre elisabetià, conegut sobretot per haver escrit peces teatrals en col·laboració amb John Fletcher (n. 1585)
* 23 d'abril:
** Madrid (Espanya): Miguel de Cervantes, escriptor espanyol.
** Còrdova (Espanya): Inca Garcilaso de la Vega, escriptor i historiador peruà.
* 23 d'abril (segons el calendari julià) - Stratford-upon-Avon (Regne Unit): William Shakespeare, escriptor i dramaturg anglès.
* 1 de juny - Japó: Tokugawa Ieyasu, 32è shogun
* 20 d'agost - Barcelona: Ramon d'Olmera i d'Alemany, 84è President de la Generalitat de Catalunya.
* 19 de novembre, San Ignacio del Zape (Estat de Durango, Mèxic) : Joan Font i Maduixer, prevere i missioner jesuïta català, mort màrtir a Mèxic. Ha estat proclamat Servent de Déu per l'Església catòlica. (n. 1574)

## Referències

* ↑ Soler, Jordi «Efemèrides». El Punt Avui, 05-03-2009 [Consulta: 7 gener 2014].
* ↑ «Antoinette Bourignon de la Porte | enciclopèdia.cat». [Consulta: 14 novembre 2020].
* ↑ Poutrin, Isabelle. Le voile et la plume: autobiographie et sainteté féminine dans l'Espagne moderne (en francès). Bibliothèque de la Casa de Velazquez, 1995, p.326. ISBN 9788486839529.
* ↑ Dictionnaire des compositeurs.. France: Encyclopædia Universalis, [2016]. ISBN 2-85229-559-8.
* ↑ «DOLCI, Carlo in "Dizionario Biografico"» (en italià). Arxivat de l'original el 2020-02-04. [Consulta: 3 maig 2020].
* ↑ «RKD Research». [Consulta: 24 març 2024].
* ↑ «Francis Beaumont (English dramatist)» (en anglès). Encyclopaedia Britannica, 02-03-2020. [Consulta: març 2020].
* ↑ Bew Spencer, Terence John; Russell Brown, John; Bevington, David. «William Shakespeare» (en anglès). Encyclopaedia Britannica, 11-03-2020. [Consulta: abril 2020].
# El follet màgic

El follet màgic (おねがい！サミアどん, Onegai! Samia-don, lit. ‘Si us plau, Psammea-don!’) és un anime japonès que es va emetre del 2 d'abril de 1985 al 4 de febrer de 1986, que va tenir un total de 78 episodis. L'anime està basat en la novel·la de 1902 Five Children and It de l'escriptora anglesa Edith Nesbit.
L'anime es va estrenar el 8 de desembre de 1992 a TV3 doblat al català.
L'anime es diferencia de la novel·la perquè gira al voltant de quatre nens en lloc de cinc. Tres dels nens (Cyril, Robert i Jane) són germans, mentre que la quarta (Anne) és la seva amiga i veïna. Els quatre nens es troben amb el follet màgic que, a l'anime, és de color groc amb un barret blau, i més aviat un ésser malhumorat i gandul que no pas entremaliat.

## Argument

La família Turner es trasllada als suburbis d'Anglaterra. Els nens estan encantats de conèixer el follet màgic, un ésser estrany que pot fer que qualsevol desig es faci realitat per art de màgia només una vegada al dia. Fan diverses peticions cada dia, però els malentesos i la màgia del follet amb la gent del poble causen un gran rebombori cada vegada.

## Referències

* ↑ «おねがい！サミアどん» (en japonès). NHK. [Consulta: 5 febrer 2025].
* ↑ «「おねがい！サミアどん」35周年で初ソフト化、砂の妖精が魔法で巻き起こす大騒動» (en japonès). Natalie, 23-04-2021. [Consulta: 5 febrer 2025].
* ↑ «AVUI / RÀDIO I TELEVISIÓ dimarts, 8 de desembre de 1992». Diari Avui p. 44, 08-12-1992. [Consulta: 5 febrer 2025].
* ↑ «おねがい!サミアどん» (en japonès). TMS. [Consulta: 5 febrer 2025].
# Sebastiaan Vrancx

Sebastiaan Vrancx també conegut com a Sebastiaan Vranckx (Anvers, batejat el 22 de gener de 1573 - Anvers, 19 de maig de 1647) va ser un pintor i escriptor barroc flamenc, especialitzat en la representació de batalles.

## Biografia

Tota la seva activitat artística es va desenvolupar a Anvers, exceptuant uns anys de la seva joventut (1596-1601) quan va estar-se a Itàlia. És un deixeble d'Adam van Oert.
La temàtica de les seves obres és variada, inclou paisatges, escenes religioses, al·legòriques, etc. No obstant això el gènere pel qual és més conegut és la representació de batalles. Aquests quadres representen de vegades esdeveniments històrics concrets, però generalment són escenes imaginades d'enfrontaments entre exèrcits en la qual es presta gran atenció als detalls. Va ser el iniciador d'aquest gènere als Països Baixos i el primer a representar els combats de cavalleria. Les seves obres van ser molt difoses a través de còpies i gravats i van influir en altres pintors flamencs com Peter Snayers, Adam Frans van der Meulen, Pieter Meulener, Jacques van der Wijhen i Esaias van de Velde.
Els seus quadres es troben exposades al Museu Real de Belles arts d'Anvers, Rijksmuseum d'Amsterdam, Museu de l'Ermitage a Sant Petersburg i Museu del Louvre a París entre d'altres. A Castella se'n poden contemplar obres al Museu del Prado de Madrid i a Andalusia al Museu de Belles arts de Sevilla.
Com a escriptor arborava el lema «De deucht gaet sonder vrees» (neerlandès antic: la virtut camina sense por) com a Factor de la «cambra dels retòrics» De Violiere (Rederijkerskamer De Violiere) per la qual va escriure multiples obres dramàtiques i còmiques.

### Obra teatral

* Den belovenden Tyd (El temps prometedor)
* Weygen Diel en Willich Clerken, comèdia
* Herderse gelogie, comèdia pastoral
* Aminto en Silvia tragicomèdia pastoral
* Trou beloon (Fidelitat recompensada), tragicomèdia
* Het misbruyck van Goet oft Geldt, uytgebeelt by eenen Vrecken Jan ende syn Sone (L'abús de bens i calés, representat per un avar i son fill), comèdia
* Den kercker der Liefde, tragicomèdia
* Het ongeregelt Houwelyck (El matrimoni desreglat), comèdia
* Joncker Pyaf (Sa senyoria Pyaf), comèdia
* Rosette en Graupeer (Roseta i Graupeer), comèdia
* Satirs vergelding (La venjança del Sàtir), comèdia pastoral
* Alecto, tragèdia
* Malle Moes, comèdia
* De vermomde vryagie (Una història d'amor disfressat), comèdia.

## Referències

* ↑ Turner, Jane. The dictionary of art (en anglès), 1996. ISBN 1-884446-00-0.
* ↑ van der Aa, A.J. «Vrancx (Sebastiaan)». A: Biographisch woordenboek der Nederlanden (en neerlandès). volum XIX. Haarlem: J.J. van Brederode, 1876.
* 1 2 F. Jos. van den Branden, J.G. Frederiks. «Sebastiaan Vrancx». A: Biographisch woordenboek der Noord- en Zuidnederlandsche letterkunde (en neerlandès). Amsterdam: L.J. Veen, 1888-1891.
# Diogo Moreira

Diogo Moreira (São Paulo, 23 d'abril de 2004) és un pilot de motociclisme de velocitat brasiler que competeix al Campionat del Món de Moto3.

## Trajectòria

Després de competir en motocròs al Brasil, Moreira es va traslladar a Alcarràs el 2017 per a continuar la seva carrera esportiva. El 2019 va debutar a la Talent Cup del Campionat Internacional CEV, aconseguint una victòria i tres podis, acabant en sisena posició. El 2020, va passar a la classe de Moto3 també del Campionat d'Espanya de Motociclisme de Velocitat, amb un cinquè lloc al Circuit de Jerez com a millor resultat i acabant onzè. El 2021 es va mantenir a la mateixa categoria, tornant a quedar onzè.
L'any 2022, Moreira va entrar al Campionat del Món de de Moto3 amb l'equip MT Helmets - MSI que li va confiar una KTM RC250GP, el seu company d'equip va ser Ryusei Yamanaka. Va aconseguir la seva primera pole position al Circuit de Silverstone i va acabar la temporada en vuitè lloc de la classificació, convertint-se en el millor debutant de l'any.

## Referències

* ↑ «Hemos trabajado duro y aspiramos al título» (en castellà). Onda Cero Radio, 25-03-2023. [Consulta: 4 setembre 2023].
* ↑ «#92 Diogo Moreira» (en anglès). Red Bull A.G. [Consulta: 17 setembre 2022].
* ↑ «El pilot d'Alcarràs Diogo Moreira aspira a fer el salt a Moto3». Segre, 10-10-2020. [Consulta: 4 setembre 2023].
* ↑ «Risultati ufficiali del CEV 2020» (en anglès), 01-11-2020.
* ↑ «Risultati ufficiali del CEV 2021» (en anglès), 21-11-2021.
* ↑ «Moreira dá passo seguinte na carreira e estreia na Moto3 na temporada 2022 com MSI», 09-11-2021. [Consulta: 9 novembre 2021].
* ↑ «Moto3 2022 - World Championship Classification» (en anglès). Dorna Sports S.L., 06-11-2022.
* ↑ «Moto3 2022 - Rookie of the Year Classification» (en anglès). Dorna Sports S.L., 06-11-2022.
* ↑ «FIM MotoGP Awards: All the winners from the 2022 season» (en anglès), 07-11-2022. [Consulta: 21 febrer 2021].
# Emperador Wanli

Wanli (en xinès tradicional: 萬曆, en xinès simplificat: 万历, en pinyin: Wànlì) (Pequín, Xina, 1563 – 1620) va ser el tretzè emperador de la dinastia Ming xinesa. El seu nom personal era Zhu Yijun (朱 翊钧). A 9 anys va succeir al seu pare, l'emperador Longqing.
Durant la seva infantesa, el ministre Zhang Juzheng governava amb gran criteri i competència però, en morir aquest el 1582, l'emperador es va desentendre progressivament dels afers de l'Estat i el govern Ming es va submergir en la corrupció propiciada per la tirania dels eunucs com Wei Zhogxian i una brutal pressió fiscal exercida sobre la població.
La dinastia Ming, que s'havia fundat el 1368, es trobava en aquests moments en un avançat estat de declivi. En 1618 Nurhaci, que el 1616 es va nomenar a si mateix kan i va fundar la dinastia dels Jin posteriors va fer redactar un document que es deia les Set Grans Vexacions en el qual proclamava els motius pels que es revoltava contra els governants de la dinastia Ming. El 1618 va conquerir Fushun
Nurhaci es va retirar a Hetu Ala, la capital de Jin posterior, on va romandre un mes, en el què la fortalesa de Qinghe va ser reforçada amb uns centenars d'homes. El comissari militar Yang Hao va aconsellar al comandant de la fortalesa, Zou Chuxian, que embosqués amb canons als Jin en un port de muntanya proper però va quedar-se a la fortalesa, on fou derrotat i mort.
El 1619, Nurhaci va atacar els Yehe en un intent de provocar els Ming, i Wanli va respondre enviant forces expedicionàries liderades per Yang Hao per assetjar Hetu Ala des de quatre rutes però la cavalleria Jin posterior va derrotar a les forces Ming i els seus aliats Joseon equipades amb canons de mà, canons i arcabussos.
Durant el regnat de Wanli el jesuïta Matteo Ricci va arribar a Pequín.
A l'emperador Wanli el va succeir el 1620 el seu fill Chu Cangle, emperador efímer amb el nom de Taichang.

## Referències

* ↑ Duteil, Jean-Pierre. La Dynastie des Ming. París: Ellipses, 2016. ISBN 978-2-340-01199-1.
* ↑ Spence, Jonathan D. En busca de la China moderna. 1a. ed. Barcelona: Tusquets, 2011. ISBN 978-84-8383-275-2.
* ↑ Parker, Philip. World History From the Ancient World to the Information Age (en anglès). Dorling Kindersley Limited, 2020, p. 195. ISBN 9780241484012.
* ↑ Keliher, Macabe. The Board of Rites and the Making of Qing China (en anglès). University of California Press, 2019, p. 27. ISBN 9780520300293.
* ↑ Swope, Kenneth. The Military Collapse of China's Ming Dynasty (en anglès). Routledge, 2014, p. 13.
* ↑ Swope, Kenneth. The Military Collapse of China's Ming Dynasty (en anglès). Routledge, 2014, p. 14. ISBN 978-1138652330.
* ↑ King, Robert C. J. «The Situation in Liaodong Prior To the Battle of Sarhü» (en anglès). Chinese Studies / Hanxue Yanjiu, 3, 1, 1985. ISSN: 0254-4466.
# Porfirio Lobo Sosa

Porfirio Lobo Sosa (Trujillo, 22 de desembre de 1947) és un polític, professor universitari, administrador d'empreses, agricultor i ramader hondureny. Foul president de la República d'Hondures, després de resultar vencedor en les eleccions celebrades després del cop d'estat de 2009. Fou tan sols reconegut com a president d'Hondures per 86 països entre ells: Estats Units, Canadà, Colòmbia, Taiwan, Costa Rica, Perú, Panamà, entre d'altres.

## Referències

* ↑ «Micheletti saca a Honduras de la Alianza Bolivariana horas antes de dejar la presidencia» (en castellà). ABC, 27-01-2009. [Consulta: 30 octubre 2020].
* ↑ Los gobiernos de 29 países reconocen ya la presidencia de Porfirio Lobo
* ↑ Chávez tilda "ilegítimo" a Lobo y condenó a 4 países lo reconocen
* ↑ «19 países reconocen a “Pepe” Lobo». Arxivat de l'original el 2010-02-16. [Consulta: 16 setembre 2010].
# Portada/article desembre 31
## Manga

El manga (漫画, en kanji; まんが, en hiragana; マンガ, en katakana) és el còmic d'origen japonès, desenvolupat a finals del segle xx. No obstant això, la seva forma moderna data poc després de la Segona Guerra Mundial, el manga ha tingut un llarg i complex precursor en la història de l'art japonès.
El manga és un còmic apte per a totes les edats. Inclou una àmplia gamma de temes: acció-aventura, romanç, esports, drama històric, comèdia, ciència-ficció-fantasia, misteri, terror, sexualitat, el món de les empreses i el comerç entre d'altres.
# Portada/article maig 24
## Llet

La llet és un líquid blanquinós i opac produït per la secreció de les glàndules mamàries de les femelles dels mamífers (incloent-hi els monotremes, tot i mancar de mamelles definides). Aquesta capacitat secretora és una de les característiques que defineixen els mamífers.
La llet és la matèria primera amb què s'elaboren nombrosos productes lactis, com ara la mantega, el formatge o el iogurt, entre d'altres. És molt habitual l'ús dels derivats de la llet en la indústria agroalimentària, química i farmacèutica, en productes com ara la llet condensada, la llet en pols, la caseïna o la lactosa. La llet de vaca s'utilitza també en l'alimentació dels animals. Es compon principalment d'aigua, ions (sal, minerals i calci), carbohidrats (lactosa), matèria grassa i proteïnes.